UK okazis en Lisbono, kaj la Internacia Infana-adoleskanta Kongreseto (IIK) okazis en Almada, trans la rivero Taĵo, en ĝia pitoreska junulgastejo, de kie oni povis vidi la grandan ponton kaj tutan Lisbonon. Nokte ne videblis miloj da steloj distancaj mil lum-jarojn, sed miloj da lumoj distancaj mil hom-metrojn.
#000000
Dum la antaŭtagmezoj okazis paroligaj aktivaĵoj kiel kursoj. Kun la pli junaj infanoj Nicky uzis la kurson Mazi en Gondolando, faris ludojn por lerni vortojn kaj diversajn manlaborojn. Kun la malpli junaj infanoj Annie faris paroligajn ludojn kaj teatraĵon kun rekvizitoj. Kun la adoleskantoj Mónica kreis i.a. bildrakontojn.
#000002
Dum la posttagmezoj okazis ekskursoj. Lunde amfibia buso veturigis nin tra la urbo kaj poste sur la rivero Taĵo, poste ni piediris laŭ la rivero ĝis tropika botanika ĝardeno. Lunde ni vizitis spurojn de dinosaŭroj ĉe kabo Espichel kaj la plaĝon de la urbo Sesimbra, sed la akvo estis tro malvarma por povi longe baniĝi aŭ naĝi. Marde okazis ekstera serĉ-kur-memor-ludo kaj piedpilka ludo.
#000003
Merkrede ni ekskursis tuttage, kune kun kvardeko da UKanoj: Unue du malnovaj velboatoj veturigis nin sur la maron por serĉi kaj observi delfenojn, poste ni baniĝis sur la plej bela plaĝo Tróia. Trie ni vizitis rezervejon por observi akvobirdojn, sed pro la varmego vidis preskaŭ neniun birdon. Ĵaŭde ni observis la vivon sub la akvo, en la granda oceana akvario de Lisbono, tie antaŭ niaj admiraj vizaĝoj preternaĝis grandaj ŝarkoj kaj rajoj ĝis malgrandaj buntaj fiŝetoj de koralrifoj. Vendrede ni supreniris la turon Cristo Rei por observi la urbon Lisbono preskaŭ el la ĉielo.
#000004
La sekva IIK 2019 okazos en la bela feriejo Lepola en ĉelaga arbaro proksime de Lahtio. Se vi ŝatus partopreni kiel infano, adoleskanto aŭ helpanto, skribu al aŭ vidu iam poste en la retejo 
#000006
Demonstraj versioj de “La Ondo”
#000011